Richard Florida

**Richard L. Florida** () er ein amerikansk professor som driv med bystudiar (*urban studies*) og har lagt fram teoriar om ein «kreativ klasse». 

## Liv og virke
Florida er fødd i Newark i New Jersey i USA  og er av italiensk opphav. Han forsvarte doktorgraden sin ved Columbia University i 1986. Etter han var ferdig med doktorgraden var han tilknytt Heinz School of Management ved Carnegie Mellon University fram til 2005. Han var deretter eit par år ved School of Public Policy ved George Mason University. Florida vart professor ved Rotman School of Management ved University of Toronto i 2007. 

I 2011 vart han redaktør (*Senior Editor*) ved *[[The Atlantic]]* etter å ha skrive for TheAtlantic.com i eit år.

Fagområda til Florida er økonomi, statsvitskap, geografi, sosiologi og sosialvitskap med særskild søkelys på byplanlegging.

I *The Rise of the Creative Class* nemner Richard Florida «dei tre T-ane»: Teknologi, Toleranse og Talent og at alle menneske er kreative. Det er dette som er grunnlaget for økonomisk vekst og utvikling i følgje Florida.

Florida er ein bestseljande forfattar. Han har vore rådgjevar og inspirasjon for byar og verksemder over heile verda, slik som IBM, BMW, Apple og Microsoft.

Florida besøkte først Noreg i 2008, då han heldt foredrag på Citisense 08 i Larvik, ein konferanse om by- og næringsutvikling i framtida. Deretter vitja han i april 2018 konferansen The North West i Ålesund.

## Floridas 7 stolpar

# Endre områdeplanar
# Endre skattepolitikk
# Investere i infrastruktur
# Bygge billege utleigebustader i sentrale strøk
# Høgne løna til lavtlønte
# Ruste opp fattige område
# Styrke lokalpolitikken til byane

## Bibliografi (utval)
**The Rise of the Creative Class and how itś transforming work, leisure, community and everyday life*, Basic Books, New York, 2002, ISBN 0-465-02476-9.
**The Flight of the Creative Class The New Global Competition of Talent* by Richard Florida, Harper Business, Harper Collins Publishers, New York, 2005, ISBN 0-06-075690-X.
**Who's Your City? How the Creative Economy Is Making Where to Live the Most Important Decision of Your Life* by Richard Florida, Basic Books, New York, 2008, ISBN 0-465-00352-4.
* *The Great Reset How New Ways of Living and Working Drive Post-Crash Prosperity* by Richard Florida, Harper - Harper Collins Publishers, New York, 2010, ISBN 978-0-06-193719-4 (hardcover).
**The New Urban Crisis How our cities are increasing inequality, deepening segregation, and failing the middle class - and what we can do about it* by Richard Florida, Basic Books, New York, 2017, ISBN 970465079742 (hardcover)

## Kjelder

## Bakgrunnsstoff
*Creative Class Group, den private forskingseininga til Richard Florida
*How the Crash Will Reshape America by Richard Florida, in The Atlantic, March 2009
*Astrofysikar Eirik Newt: Richard Florida om hvordan krakket endrer USA, i blogg 2050, 18. mai 2009 
*Adm. dir. Paul Chaffey i Abelia: Richard Florida om finanskrisens vinnere og tapere, i Chaffeys Blogg 18. mai 2008
*Fylkesordførar i Sør-Trøndelag Tore O. Sandvik: Om Trondheim som byfylke og Richard Florida, Sør-Trøndelag Fylkeskommune
*Viktig med samarbeid i byregioner, Østlandsposten 20. september 2008
*Østlandsposten si samleside om Citisense
*I hvilken grad kan Richard Floridas teorier brukes til å forstå utviklingen i Stor-Elvdal og Løten? Masteroppgåve av Bente Hagen, Høgskolen i Lillehammer, våren 2014